cyanic-selkie/wikianc huggingface dataset:
โฮชิ อาคาริ
โฮชิ อาคาริ เป็นซิงเกิลที่ 3 ของดูโอซอฟท์ร็อค จูไค ที่วางจำหน่ายในวันที่ 1 พฤศจิกายน 2006 โดย Sistus Records และเพลงแรกของซิงเกิลนี้ ยังเป็นเพลงปิดของอะนิเมะเรื่อง นักรบเหล็กเทวะ อีกด้วย
ฤดูใบไม้ร่วง
ฤดูใบไม้ร่วง หรือ สารทฤดู เป็นฤดูในเขตอบอุ่นและเขตหนาว โดยทั่วไป ฤดูใบไม้ร่วงในซีกโลกเหนือจะมีระยะเวลาตั้งแต่ 22 กันยายน ถึง 21 ธันวาคม ของทุกปี
กีฬาแฮนด์บอลในโอลิมปิกฤดูร้อน 1996
การแข่งขันแฮนด์บอลในโอลิมปิกฤดูร้อน 1996 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 26 ที่เมืองแอตแลนตา ประเทศสหรัฐ ระหว่างวันที่ 24 กรกฎาคม - 4 สิงหาคม พ.ศ. 2539 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก  ประเทศ
วัดเกาะ
วัดเกาะ อาจหมายถึง
เรือบรรทุกเครื่องบินซุยกากุ
ซุยกากุ (瑞鶴) เป็นเรือหลักของเรือบรรทุกเครื่องบินสองลำในเรือบรรทุกเครื่องบินชั้นโชกากุของกองทัพเรือจักรวรรดิญี่ปุ่นก่อนสงครามแปซิฟิก โดยซุยกากุได้เข้าร่วมในการรบทางเรือหลายครั้งในช่วงสงคราม รวมทั้งการโจมตีเพิร์ลฮาร์เบอร์ ก่อนถูกจมโดยเครื่องบินสหรัฐในระหว่างยุทธนาวีที่อ่าวเลย์เต
ดิ๊ก สเลเตอร์
ตำหนิเริ่มต่อสู้กับไมค์เกรแฮมที่โรงเรียนมัธยมโรบินสันในแทมปา, ฟลอริด้า เขาเข้าเรียนที่มหาวิทยาลัยแทมกับพอล Orndorff จากนั้นเขาก็เริ่มมวยปล้ำแชมป์มวยปล้ำจากฟลอริดาและจอร์เจียแชมป์มวยปล้ำ เขาทำงานเป็น Booker ใน Knoxville, เทนเนสซีหลังจากที่รอนฟุลเลอร์ขายโปรโมชั่นของเขาไปจิมบาร์เน็ต ปล้ำในกลางมหาสมุทรแอตแลนติกแชมป์มวยปล้ำ (ต่อมาแชมป์โลกดับเบิลยู) ที่เขาปรากฏตัวขึ้นบนเคทเป็นครั้งแรก นอกจากนี้เขายังทำงานอยู่ในกลางใต้สมาคมมวยปล้ำซึ่งเขาได้รับการจัดการโดยการเดินทางเข้ม ทำให้การเดินทางบางอย่างเพื่อมวยปล้ำโลกสภาในเปอร์โตริโก เขาปล้ำสั้น ๆ ในสหพันธ์มวยปล้ำโลกเป็นเบบี้เฟซภายใต้ "กบฎ" เคล็ดลับ แต่ไม่นานก็กลับไป WCW เขาปล้ำที่นั่นจนได้รับบาดเจ็บที่หลังของเขาที่จบอาชีพของเขา
ในเดือนมิถุนายนปี 2004 ตำหนิถูกตัดสินโทษจำคุกแทงอดีตแฟนสาวของเขาเทเรซ่าง้าว เขาถูกตัดสินให้หนึ่งปีของการจับกุมบ้านและสองปีของการทดลอง เขากล่าวหาว่าเหตุการณ์ที่เกิดขึ้นเกี่ยวกับอิทธิพลจากยาแก้ปวด ก่อนจะเสียชีวิตลงในปี 2018
ฤดูใบไม้ผลิ
ฤดูใบไม้ผลิ หรือ วสันตฤดู เป็นฤดูในเขตอบอุ่นและเขตหนาว มีสภาพอากาศปลอดโปร่ง โดยทั่วไป ฤดูใบไม้ผลิในซีกโลกเหนือจะมีระยะเวลาตั้งแต่ 21 มีนาคม ถึง 20 มิถุนายน ของทุกปี ในขณะที่ในซีกโลกใต้ จะมีระยะเวลาตั้งแต่เดือนกันยายนถึงเดือนพฤศจิกายน
ปัจจัยที่ทำให้เกิดฤดูใบไม้ผลิ
ฤดูใบไม้ผลิ แกนโลกจะเอียงเพิ่มขึ้นทำให้แสงของดวงอาทิตย์อยู่ตรงกับเขตเขตอบอุ่นและเขตหนาว ทำให้กลางวันยาวกว่ากลางคืนในเขตนั้น
อาณานิคมทรานส์วาล
ทรานส์วาล (Transvaal; แปลว่า เหนือลุ่มแม่น้ำวาล) เป็นชื่อของดินแดนแถบเหนือประเทศแอฟริกาใต้ในปัจจุบัน ซึ่งเคยเป็นเขตดินแดนอิสระของผู้สืบเชื้อสายของผู้ตั้งถิ่นฐานชาวดัตช์ หรือเรียกกันว่า "ชาวบูร์" (Boer) ในสาธารณรัฐแอฟริกาใต้ (South African Republic) ซึ่งก่อตั้งใน ค.ศ. 1856 ท่ามกลางความพยายามของชาวอังกฤษพยายามที่จะยึดครองมีอำนาจเหนือดินแดนแถบนี้ ภายหลังสงครามอังกฤษ-บูร์ ในระหว่าง ค.ศ. 1899 - 1902 ดินแดนส่วนใหญ่ที่ถูกยึดหลังจากความพ่ายแพ้ได้กลายมาเป็นอาณานิคมทรานส์วาล โดยชายแดนในอาณานิคมทรานส์วาล มีขนาดใหญ่กว่างสาธารณรัฐเซาท์แอฟริกันที่พ่ายแพ้ (ค.ศ. 1856 ถึง 1902) ซึ่งในภายหลังได้กลายมาเป็นจังหวัดหนึ่งในสหภาพแอฟริกาใต้
ตำบลปะอาว
ตำบลปะอาว อาจหมายถึง
คุณธรรม
คุณธรรม (virtue) มีความหมายตามพจนานุกรมว่า "สภาพคุณงามความดี" เป็นลักษณะหรือคุณสมบัติทางบวกที่ถือกันว่าดีงามทางศีลธรรม ฉะนั้นจึงได้รับยกย่องเป็นรากฐานของหลักการและสัตศีลธรรมดี คุณธรรมส่วนบุคคลเป็นลักษณะเฉพาะที่เป็นค่านิยมว่าส่งเสริมความยิ่งใหญ่โดยรวมและปัจเจก ตรงข้ามกับคุณธรรม คือ ความชั่วร้าย (vice)
สมัยโบราณ
คุณธรรมเป็นพฤติกรรมที่แสดงถึงมาตรฐานทางศีลธรรม และเป็นรูปแบบของความคิดและการกระทำบนพื้นฐานของมาตรฐานทางศีลธรรม คุณธรรมอาจนับรวมในบริบทกว้าง ๆ ของค่านิยม บุคคลแต่ละคนละมีแก่นของค่านิยมภายใจที่ เป็นหลักของความเชื่อ ความคิด ความเห็น ของคน ๆ นั้น ความซื่อสัตย์ต่อเอง (integrity) ในแง่ของค่านิยม คือคุณธรรมที่ เชื่อมค่านิยมของคน ๆ นั้นเข้ากับ ความเชื่อ ความคิด ความเห็น และ การกระทำของเขา สังคมมีค่านิยมร่วมที่คนในสังคมยึดถือร่วมกัน ค่านิยมส่วนตัว โดยทั่วไปแล้ว มักจะเข้ากับค่านิยมของสังคม
คุณธรรมของบุคคล สามารถจัดได้เป็น 4 กลุ่มแบ่งตามค่านิยม:
คุณธรรมสำคัญของวัฒนธรรมตะวันตกคลาสสิก (The four classic Western Cardinal virtues) คือ:
คุณธรรมของอริสโตเติล
อริสโตเติลนิยาม คุณธรรม ว่าคือ จุดสมดุลระหว่างความขาดและเกินของคุณลักษณะ โดยคุณธรรมสูงสุดไม่ได้อยู่ที่ตรงกลาง ๆ แต่อยู่ที่จุดเฉลี่ยของ ที่บางครั้งก็ใกล้ปลายหนึ่งมากกว่าอีกปลายหนึ่ง ตัวอย่างเช่น ความกล้าหาญ เป็นจุดเฉลี่ยระหว่าง ความขี้ขลาด กับ ความโง่เขลา ความมั่นใจ เป็นจุดเฉลี่ยระหว่าง ความน้อยเนื้อต่ำใจ กับ ความหลงตัวเอง ความโอบอ้อมอารี เป็นจุดเฉลี่ยระหว่าง ความขัดสน กับ ความฟุ้มเฟือย
อริสโตเติลเชื่อว่า การเป็นคนเป็นสิ่งประเสริฐ ที่ได้มีทักษะในการดำรงชีวิต ในการเจริญก้าวหน้า ในการมีความสัมพันธ์ที่ดี และในการแสวงหาความสุข การเรียนรู้คุณธรรมอาจจะยากตอนแรก ๆ แต่มันจะง่ายขึ้นถ้าได้รับการฝึกฝนจนเป็นนิสัย
ปรัญชาจีน
หลักศีลธรรมของขงจื้อ จะกล่าวถืง มนุษยธรรม (humanity), การเคารพพ่อแม่และบรรพชน (filial piety), และ การพฤติตนให้เหมาะสม ปฏิบัติตามประเพณี (proper behavior, performance of rituals)
แต่ความหมายของ เต๋อ สำหรับลัทธิเต๋าแล้วละเอียดอ่อนกว่าขงจื้อมาก ซึ่งคร่าว ๆ คือ การดำเนินชีวิตตามวิถีแห่งเต๋า ค่านิยมหนึ่งที่สำคัญมากของจีนก็คือ บุคคลควรจะมีสถานะทางสังคม ที่เป็นผลมาจากคุณธรรมของเขาที่ได้แสดงออกมา ไม่ใช่ได้สถานะมาจากการชาติตระกูล
ขงจื้ออธิบายความหมายคำว่า เต๋อไว้ว่า "ผู้ถือไว้ซึ่งคุณธรรมนั้น เปรียบได้กับดาวเหนือ ที่ยึดมั่นในที่ของตน เป็นดาวอื่น ๆ ที่ต้องหมุนรอบ ๆ มัน".
ศาสนาคริสต์
ศาสนาคริสต์ ถือว่า ความศรัทธา (faith), ความหวัง (hope), และ ความรัก (love) คือ คุณธรรม โดยคุณธรรมทั้งสามนี้มาจาก 1 Corinthians 13:13 (νυνι δε μενει πιστις ελπις αγαπη τα τρια ταυτα μειζων δε τουτων η αγαπη (pistis, elpis, agape)).
ศาสนาอิสลาม
โดยทั่วไปแล้ว มุสลิมเชื่อว่า อัลกุรอาน เป็นแหล่งรวบรวมคุณธรรมทั้งหมดไว้ อิสลามโดยชื่อแล้ว หมายถึง การยอม ซึ่งคือ การยอมรับประสงค์ของอัลลอฮ์ การยอมรับสิ่งต่าง ๆ ในแบบที่มันเป็น คุณธรรมที่เด่นที่สุดคือ ความกรุณา และ ความเมตตา โดยแต่บทของทั้ง 114 บทใน อัลกุรอาน (โดยยกเว้น แค่บทเดียว) เริ่มต้นด้วย "In the name of God the Compassionate, the Merciful".
คุณธรรม ตามความเชื่อของมุสลิม: การสวดมนต์, การสำนึกบาป, ความซื่อสัตย์, ความจงรักภักดี, ความจริงใจ, การประหยัด, ความรอบคอบ, ความรู้จักประมาณ, การควบคุมตัวเอง, วินัย, ความพากเพียร, ความอดทน, ความหวัง, ศักดิ์ศรี, ความกล้าหาญ, ความยุติธรรม, ความใจกว้าง (tolerance), ปัญญา, การพูดดี, ความเคารพ, ความบริสุทธิ์, ความสุภาพ, ความใจดี, ความรู้คุณ, ความโอบอ้อมอารีย์, ความพอใจ
ศาสนาพุทธ
ในพุทธศาสนานิกายเถรวาท ยังมี Buddhavamsa โดย the Ten Perfections (dasa pāramiyo) ได้แก่:
ในพุทธศาสนานิกายมหายาน พระสูตรดอกบัว (the Lotus Sutra; Saddharmapundarika) ได้ระบุถึง the Six Perfections ไว้ว่าคือ:
เบนจามิน แฟรงคลิน
เบนจามิน แฟรงคลิน เขียนรายการคุณธรรม ที่เขาใช้ตรวจสอบชีวิตประจำวันของเขาไว้ดังนี้
ค่านิยมซามูไร
ฮากาคูเระ (Hagakure) ตำราซามูไร บันทึก คำกล่าวของ ยามาโมโต้ ซูเนะโตโมะ (Yamamoto Tsunetomo) เกี่ยวกับ มุมมองของเขาเรื่องคุณธรรม ที่เขาสาบานปฏิบัติทุก ๆ วันไว้ว่า
คุณธรรมอัศวิน
คุณธรรมของอัศวิน คือ กฎธรรมเนียมที่อัศวินในยุคกลางยึดถือ มันเป็นเสมือนกับมาตรฐานของอัศวินที่จะต้องยึดเป็นหลักปฏิบัติทุก ๆ วัน
คาวบอย
คุณธรรมตามภาพพจน์ของคาวบอยที่กระแสหลักของสังคมอเมริกันยอมรับคือ ความซื่อสัตย์ (honesty), ความซื่อสัตย์ต่อตนเองและหลักการ (integrity), ความกล้าหาญ (courage), และ ความพึ่งพาตัวเองได้ (self-reliance).
อินเดียนแดง
สี่คุณธรรมที่อาจกล่าวได้ว่าเป็นคุณธรรมสำคัญทางจิตวิญญาณของชนพื้นเมืองในอเมริกาคือ เคารพเทพเจ้า (respect for deity), เคารพพระแม่ธรณี (respect for Mother Earth), เคารพต่อเพื่อนมนุษย์ (respect for one’s fellow man), และ เคารพต่ออิสรภาพของปัจเจกชน (respect for individual freedom)
คุณธรรมตามจิตวิทยาสมัยใหม่
คริสโตเฟอร์ ปีเตอร์สัน (Christopher Peterson) และ มาร์ติน เซลิกแมน (Martin Seligman) ซึ่งเป็นนักวิจัยชั้นนำทางด้านจิตวิทยาเชิงบวก (positive psychology) ได้เสนอรายการของบุคลิกภาพและคุณธรรม ในหนังสือ Character Strengths and Virtues". โดยใช้เวลาศึกษาอยู่ 3 ปี หนังสือได้จำแนก คุณธรรมออกเป็น 24 ชนิด (โดยแบ่งเป็น 6 ประเภทใหญ่ ๆ) คุณธรรมเหล่านี้ได้จากการศึกษาจากวัฒนธรรมต่าง ๆ และก็พบความคล้ายคลึงกันของคุณธรรมตามวัฒนธรรมที่แตกต่างกัน ประเภทใหญ่ ๆ ทั้ง 6 ของคุณธรรมได้แก่ ความกล้าหาญ (courage), ความยุติธรรม (justice), ความมีมนุษยธรรม (humanity), การควบคุมอารมณ์ (temperance), อุตรภาพ (transcendence), และ ปัญญา (wisdom). หมายเหตุ นักจิตวิทยาบางคนยังเสนอแนะให้แบ่งคุณธรรมออกเป็นประเภทที่น้อยกว่า 6 ประเภท เช่น 24 คุณธรรมนั้น สามารถแบ่งได้เป็น: คุณธรรมด้านการรู้การเข้าใจ (Cognitive Strengths), คุณธรรมด้านการควบคุมอารมณ์ (Temperance Strengths), และ คุณธรรมด้านสังคม (Social Strengths)
รุจน์ รณภพ
รุจน์ รณภพ (พ.ศ. 2474/5 — 27 ธันวาคม 2552) มีชื่อจริงว่า สุรินทร์ เจริญปุระ เป็นนักแสดง นักเขียนบท ผู้กำกับภาพยนตร์ และผู้กำกับละครโทรทัศน์ชาวไทย มีผลงานที่โดดเด่นคือเรื่อง พจมาน สว่างวงศ์ ปี 2523 และ คู่กรรม ปี 2531
ประวัติ
รุจน์ รณภพ เกิดที่อำเภอหัวไทร จังหวัดนครศรีธรรมราชเป็นบุตรของนายภักดี เจริญปุระ ขณะนั้นรับราชการกรมรถไฟเป็นนายสถานีมะม่วงสองต้น(ปัจจุบันเป็นที่หยุดรถ) และนางนิ่ม เจริญปุระ รุจน์ฝันอยากจะเป็นนายสถานีรถไฟเหมืนคุณพ่อจึงเข้าเรียนที่โรงเรียนวิศวกรรมรถไฟ มักกะสันเมื่อปี พ.ศ. 2494 รุ่นที่ 11 เลขประจำตัว 1288 แผนกการเดินรถ แต่มีปัญหาเรียนไม่จบทำให้ผิดหวังมาก เลยตะลุยเที่ยวราตรีตามคลับต่างๆจึงทำใก้รุจน์เต้นรำเก่ง เคยได้เป็นแชมเปี้ยนลีลาศจังหวะจิ๊กเตอร์บั๊กจนเบญจมินทร์นักสร้างหนังชื่อดังมาเห็นเข้าจึงชวนให้มาแสดงหนังเรื่องร้ายก็รัก ด้วยความที่รูปร่างผอมบางจึงได้รับบทพระรอง ตัวร้าย มากกว่าเป็นพระเอก ภายหลังผันตัวเองมาเป็นผู้กำกับ ผลงานที่สร้างชื่อเสียงคือภาพยนตร์เรื่อง บ้านทรายทอง ฉบับที่ จารุณี สุขสวัสดิ์ และพอเจตน์ แก่นเพชร นำแสดง เมื่อ พ.ศ. 2523
นอกจากนี้ ยังเป็นบิดาของนักร้องและนักแสดง คือ ใหม่ เจริญปุระ และวิภาวี เจริญปุระ (เกิดกับวินีย์ สนธิกุล ภรรยาคนแรก) ส่วนทราย เจริญปุระ ภวัต เจริญปุระ และ น้ำพราว ภรณ์รวี เจริญปุระ (เกิดกับสุภาภรณ์ เจริญปุระ ภรรยาคนที่สอง)
รุจน์ รณภพ ป่วยเป็นโรคเบาหวาน และโรคเส้นเลือดในสมองตีบ และมีอาการของโรคพาร์กินสัน รุจน์ถึงแก่กรรมเมื่อเช้าวันที่ 27 ธันวาคม พ.ศ. 2552 ที่บ้านพักในจังหวัดนนทบุรี
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ หม่อมเจ้าชาตรีเฉลิม ยุคล เป็นผู้แทนพระองค์ เสด็จเป็นองค์ประธานในพิธีพระราชทานเพลิงศพ รุจน์ รณภพ เป็นกรณีพิเศษ ณ เมรุวัดพระศรีมหาธาตุวรมหาวิหาร เขตบางเขน กรุงเทพมหานคร
เชิงอรรถ
<references group="อ."/>
จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดลำพูน พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 2 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดลำพูน
! colspan=2 | พรรค ! คะแนนเสียง ! ร้อยละ
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอป่าซาง อำเภอเวียงหนองล่อง อำเภอบ้านโฮ่ง อำเภอทุ่งหัวช้าง และอำเภอลี้
พระสัตถาที่ 2
พระสัตถาที่ 2 (ព្រះបាទ សម្តេច សេដ្ឋា ទី២) หรือ บรมราชาที่ 10 (1702–1749), พระนามเมื่อครั้งประสูติ นักองค์ชี, ทรงเป็นพระมหากษัตริย์กัมพูชารัชกาลที่ 99
พระสัตถาที่ 2 เป็นพระราชโอรสในพระแก้วฟ้าที่ 3 (นักองค์อิม) พระองค์ครองราชย์ในปี ค.ศ. 1722 ในปี ค.ศ. 1736 พระศรีธรรมราชาที่ 3ทรงเสด็จกลับนิวัตรกัมพูชาอีกครั้งและได้ทรงชิงบัลลังก์พระสัตถาที่ 2 และขับไล่พระองค์จากพระราชบัลลังก์ ทำให้พระสัตถาที่ 2 ได้เสด็จลี้ภัยไปยังเมืองไซ่ง่อนเพื่อขอความช่วยเหลือทางการทหารจากเวียดนาม
หัวใจพ่อน่ากราบ
หัวใจพ่อน่ากราบ (失孤; Lost and Love) เป็นภาพยนตร์จีน-ฮ่องกง แนวดราม่า ในปี พ.ศ. 2558 เขียนบทโดย เปียะ ซานหยวน กำกับโดย แปง แซงหยวน และนำแสดงโดย หลิว เต๋อหัว และ จิ่ง ปั๋วหราน ภาพยนตร์สร้างจากเหตุการณ์จริงในปี พ.ศ. 2553 ที่มณฑลหูเป่ย์ลูกชายที่หายไปเป็นเวลา 3 ปี ก็สามารถกลับไปเจอผู้เป็นพ่อได้อีกครั้ง หลังจากที่เว็บไซต์ซินล่างเวย์ปั๋วเผยแพร่ข่าวกระจายออกไป
พระสัตถาที่ 2
ในปี ค.ศ. 1749 เกิดสงครามกลางเมืองเพื่อชิงราชบัลลังก์อีกครั้งในกัมพูชา ด้วยความช่วยเหลือของกองทัพเวียดนาม พระสัตถาที่ 2 ทรงเสด็จกลับกัมพูชาได้สำเร็จ อย่างไรก็ตามพระองค์ได้พ่ายแพ้ต่อกองทัพของนักองค์สงวน (ต่อมาทรงครองราชย์โดยเฉลิมพระนามเป็นพระศรีไชยเชษฐ์) พระสัตถาที่ 2 เสด็จสวรรคตในเวียดนามในปีเดียวกัน
วัดติโลกอาราม
วัดติโลกอารามหรือสันธาตุบวกสี่แจ่ง พระอารามหลวงในรัชสมัยพระเจ้าติโลกราช กษัตริย์ล้านนาลำดับที่ 9 แห่งราชวงศ์มังราย สร้างขึ้นระหว่าง พ.ศ. 2019–2029 ปัจจุบันตัววัดจมอยู่ใต้กว๊านพะเยา ยกเว้นส่วนยอดพระธาตุที่โผล่พ้นน้ำขึ้นมา เนื่องจาก พ.ศ. 2482 กรมประมงได้ก่อสร้างประตูกั้นน้ำ ทำให้น้ำแม่อิงและลำน้ำสาขาซึ่งไหลลงมาจากทิวเขาผีปันน้ำ เกิดการเอ่อล้นเข้าท่วมชุมชนโบราณที่ตั้งอยู่บริเวณหนองเอี้ยงจนเกิดทะเลสาบน้ำจืดขึ้นมา เรียกว่ากว๊านพะเยา ทำให้วัด โบราณสถาน และชุมชนโบราณจำนวนมาก จมอยู่ใต้น้ำ
หัวใจพ่อน่ากราบ
เรื่องย่อ
เป็นเรื่องราวของเหลยเจ่อกวน (หลิว เต๋อหัว) ผู้ออกเดินทางตามหาลูกชายวัย 2 ขวบ ที่หายตัวไป เป็นเวลายาวนานกว่า 15 ปี อย่างไม่ย่อท้อ เขาได้พบกับเซงฉ่วย (จิ่ง ปั๋วหราน) ช่างซ่อมมอเตอร์ไซค์ที่เผยว่าเคยถูกลักพาตัวมาตั้งแต่เด็กและออกตามหาครอบครัวที่หายไปเช่นกัน ทั้งคู่ร่วมเดินทางเพื่อตามหาสิ่งที่หายไปและมีจุดหมายเดียวกัน
วัดติโลกอาราม
วัดติโลกอาราม ตั้งอยู่ในเขตกว๊านพะเยา เทศบาลเมืองพะเยา ตำบลเวียง อำเภอเมืองพะเยา จังหวัดพะเยา
ประวัติ
วัดติโลกอาราม เดิมมีเพียงยอดเจดีย์ที่ก่อด้วยอิฐดินเผา โผล่พ้นน้ำขึ้นมาในช่วงฤดูแล้ง ชาวบ้านที่ทำการประมงแถบกว๊านพะเยาเรียกว่า สันธาตุกลางน้ำ เนื่องจากเห็นเป็นส่วนของพระธาตุโผล่พ้นผิวน้ำขึ้นมา บริเวณโดยรอบ มีกลุ่มพืชน้ำขึ้นปกคลุมอยู่เป็นจำนวนมาก ปี พ.ศ. 2549 ได้มีการล่องเรือสำรวจกว๊านพะเยา คณะสำรวจซึ่งนำโดยผู้ว่าราชการจังหวัดพะเยา ตัวแทนจากหอจดหมายเหตุ หอการค้าจังหวัด ได้ล่องเรือผ่านบริเวณสันธาตุกลางน้ำและเกิดความสนใจ เนื่องจากเป็นศาสนสถานเก่าแก่ที่มีมาก่อนกว๊านพะเยา ปี พ.ศ. 2550 คณะสำรวจพร้อมด้วยประธานฝ่ายสงฆ์คือพระธรรมวิมลโมลี ได้ลงเรือสำรวจพื้นที่อีกครั้ง เพื่อหาแนวทางการพัฒนาสันธาตุกลางน้ำให้เป็นแหล่งท่องเที่ยวของจังหวัด หนึ่งเดือนหลังการสำรวจพื้นที่ ผู้ว่าราชการจังหวัดพะเยา นำชาวบ้านลงพัฒนาพื้นที่บริเวณสันธาตุกลางน้ำ มีการกำจัดวัชพืช ปรับปรุงสถานที่ มีการบูรณะสิ่งปลูกสร้างให้มีความแข็งแรง เพื่อรองรับน้ำหนักของคนที่ขึ้นไปนมัสการพระธาตุ ระหว่างการบูรณะ คณะทำงาน ค้นพบแผ่นหินทราย จารึกด้วยอักษรฝักขาม เมื่อส่งแผ่นหินทรายให้ผู้เชี่ยวชาญพิสูจน์ ปรากฏว่า ข้อความที่จารึก ระบุประวัติของวัดไว้อย่างชัดเจน โดยข้อความบนแผ่นหินทรายระบุว่า วัดนี้ถูกสร้างขึ้นในรัชสมัยของพระเจ้าติโลกราช กษัตริย์แห่งอาณาจักรล้านนา สร้างขึ้นระหว่างปี พ.ศ. 2019 - 2029 เพื่อเฉลิมพระเกียรติพระเจ้าติโลกราช เนื่องจากพระองค์ทรงเป็นกษัตริย์ผู้ยิ่งใหญ่ของอาณาจักร
บวกสี่แจ่ง
พื้นที่เดิมของวัดติโลกอาราม สร้างขึ้นบริเวณบวกสี่แจ่ง คำว่าบวกสี่แจ่ง เป็นภาษาถิ่น (บวก หมายถึงหนองน้ำ แจ่ง หมายถึงมุม) บวกสี่แจ่ง หมายถึงหนองน้ำบริเวณสี่แยก เนื่องจากพื้นที่วัดติโลกอาราม แต่เดิมเป็นพื้นที่ในบริเวณสี่แจ่งหรือสี่แยกอยู่ใกล้กับหนองเต่า พื้นที่ชุมชนริมหนองเต่านี้ ถือเป็นชุมชนโบราณ จนปี พ.ศ. 2482 กรมประมงได้สร้างประตูคอนกรีตขึ้นมากั้นน้ำแม่อิงและลำน้ำสายต่าง ๆ ที่ไหลลงมาจากทิวเขาผีปันน้ำ ทำให้พื้นที่ซึ่งเป็นชุมชนโบราณ วัด หนองน้ำ ทั้งหมดจมอยู่ใต้ทะเลสาบน้ำจืดขนาดใหญ่ ซึ่งต่อมาเรียกว่ากว๊านพะเยา
คำว่า บวกหรือแจ่ง สามารถพบได้ในชื่อสถานที่ ซึ่งก่อสร้างขึ้นมาในสมัยอาณาจักรล้านนา เช่น บวกหาด แจ่งศรีภูมิ แจ่งหัวลิน ซึ่งเป็นส่วนหนึ่งของแจ่งเมืองเชียงใหม่
จารึกหินทราย
จารึกวัดติโลกอาราม ค้นพบเมื่อวันที่ 9 กุมภาพันธ์ พ.ศ. 2550 เป็นแผ่นหินทราย จารึกด้วยอักษรฝักขาม บอกเล่าประวัติความเป็นมาของวัด ผู้อุปถัมภ์วัด ผู้สร้าง และพิธีกรรมทางศาสนา ข้อความในจารึกให้รายละเอียดเกี่ยวกับพระเจ้าติโลกราช ซึ่งพระราชทรัพย์สำหรับสร้างวัดนี้ขึ้น อักษรฝักขามที่ใช้บันทึก ถูกใช้กันอย่างแพร่หลายในรัชกาลของพระเจ้าติโลกราช อักษรชนิดนี้นิยมสลักลงบนแผ่นหิน โดยเฉพาะในเมืองพะเยานั้น ถือว่าเป็นหนึ่งในเมืองที่มีจารึกหินทรายสมัยล้านนามากที่สุด เนื่องจากมีแหล่งสกัดหินเป็นของตัวเอง และเป็นเมืองที่พระพุทธศาสนาเจริญรุ่งเรือง
เมืองพยาวหรือภูกามยาว เคยมีสถานะเป็นเมืองลูกหลวงทางทิศใต้ของหิรัญนครเงินยางเชียงแสน กษัตริย์ที่ปกครองเมืองสืบเชื้อสายมาจากราชวงศ์เชียงแสน ภูกามยาวดำรงสถานะนครรัฐอิสระหลังพ้นยุคหิรัญนครเงินยางเชียงแสนและเข้าสู่ยุคต้นของอาณาจักรล้านนาในรัชสมัยพญามังราย จวบจนพ้นรัชสมัยของพญางำเมือง กษัตริย์ลำดับที่ 9 แห่งราชวงศ์เชียงแสน ภูกามยาวก็ตกเป็นส่วนหนึ่งของอาณาจักรล้านนา และในรัชสมัยของพระเจ้าติโลกราช ได้ทรงแผ่ขยายพระราชอำนาจออกไปทั่วทุกทิศ ดินแดนล้านนาในยุคสมัยของพระองค์ กินอาณาบริเวณไปจนจรดชายแดนจีนตอนใต้ ยุคสมัยนี้ นอกจากการศึกสงครามแล้ว พระพุทธศาสนาก็มีความเจริญรุ่งเรืองเป็นอย่างมาก มีการส่งทูตไปยังลังกา ทำให้พระพุทธศาสนานิกายเถรวาทแบบลังกาเข้ามามีอิทธิพลอยู่ในล้านนา อีกทั้งยุคสมัยของพระเจ้าติโลกราช ยังมีการสังคายนาพระไตรปิฎก ครั้งที่ 8 ของโลก ทำให้เมืองต่าง ๆ ในอาณาจักร ต่างมีการทะนุบำรุงพระศาสนา มีการสร้างวัดและคัดลอกพระไตรปิฎกกันอย่างแพร่หลาย หนึ่งในวัดที่สร้างขึ้นมาในยุคของพระเจ้าติโลกราช ก็คือวัดติโลกอาราม และวัดนี้ ถือเป็นพระอารามหลวงหรือวัดหลวงในรัชสมัยอีกด้วย เนื่องจากเป็นวัดที่พระมหากษัตริย์ทรงพระราชทรัพย์ให้สร้างและรับเป็นองค์อุปถัมภ์
จารึกหินทรายวัดติโลกอาราม ปัจจุบัน ถูกเก็บรักษาไว้ที่หอจดหมายเหตุแห่งชาติเฉลิมพระเกียรติฯ ถนนซุปเปอร์ไฮเวย์ ตำบลบ้านต๋อม อำเภอเมืองพะเยา
พระพุทธรูปศิลา
ปี พ.ศ. 2526 มีการค้นพบพระพุทธรูปใต้กว๊านพะเยา เป็นพระพุทธรูปหินทราย ปางมารวิชัย ศิลปะสกุลช่างพะเยา หน้าตักกว้าง 105 เซนติเมตร ชาวบ้านได้อัญเชิญพระพุทธรูปขึ้นมาจากน้ำ จากนั้นทางจังหวัดพะเยาได้เชิญไปประดิษฐานไว้ที่วัดศรีอุโมงค์คำ จนปี พ.ศ. 2550 ได้มีการบูรณะสันธาตุบวกสี่แจ่งขึ้นมา มีการตั้งฐานบุษบกด้วยอิฐดินเผา และได้มีการอัญเชิญพระพุทธรูปหินทรายจากวัดศรีอุโมงค์คำมาประดิษฐานไว้บนฐานบุษบกบริเวณลานซึ่งสร้างขึ้นมาเหนือน้ำ ที่วัดติโลกอาราม
เวียนเทียนกลางน้ำ
การเวียนเทียนที่วัดติโลกอาราม มีความแตกต่างจากการเวียนเทียนในวัดอื่น ๆ คือผู้ที่เข้ามาเวียนเทียน จะนั่งอยู่บนเรือแจวเพื่อทำการเวียนเทียนรอบลานอิฐดินเผาและพระธาตุที่โผล่พ้นผิวน้ำ เนื่องจากอุโบสถของวัด จมอยู่ใต้กว๊านพะเยา โดยในแต่ละปีจะมีการเวียนเทียนทั้งหมด 3 ครั้ง คือ วันมาฆบูชา วันวิสาขบูชา และวันอาสาฬหบูชา ซึ่งการเวียนเทียนกลางน้ำนี้ ถือเป็นหนึ่งในกิจกรรมที่สนับสนุนโดยการท่องเที่ยวแห่งประเทศไทย
การเดินทาง
วัดติโลกอาราม สามารถเดินทางจากแยกประตูชัยเข้าสู่ตัวเมืองพะเยา โดยใช้ถนนประตูชัย และถนนพหลโยธิน จากนั้นจึงเลี้ยวซ้ายบริเวณธนาคารกสิกรไทย ตามถนนท่ากว๊าน จนถึงท่าเรือกว๊านพะเยา
คุรุปูรณิมา
คุรุปูรณิมาเป็นธรรมเนียมบูชาคุรุ เฉลิมฉลองในอินเดีย เนปาล และภูฏาน ในศาสนิกชนของศาสนาฮินดู, ศาสนาไชนะ และศาสนาพุทธ โดยคุรุปูรณิมาตรงกับวันพระจันทร์เต็มเดือน (ปูรณิมา) ของเดือน อศัธ (มิถุนายน-กรกฎาคม) ตามปฏิทินฮินดู เทศกาลนี้เป็นที่นิยมขึ้นโดยมหาตมะ คานธี ผู้ใช้โอกาสนี้แสดงการคารวะต่อคุรุทางจิตวิญญาณของท่าน ศรีมัฐ ราชจันทระ อีกชื่อหนึ่งของเทศกาลคือ วยาสปูรณิมา ในฐานะวันเกิดของเวทวยาสะ ฤาษีผู้นิพนธ์มหาภารตะและพระเวท
วืยซอฟ (ภาพยนตร์ พ.ศ. 2566)
เนื้อเรื่อง
นักบินอวกาศอีวานอฟหมดสติขณะยานอวกาศกำลังบิน แพทย์ตัดสินใจว่าจำเป็นต้องทำการผ่าตัดหัวใจด้วยแรงโน้มถ่วงเป็นศูนย์ ศัลยแพทย์หัวใจเจียนยาซึ่งไม่มีเวลาเลี้ยงดูลูกสาววัยรุ่นของเธอ กำลังเตรียมตัวสำหรับเที่ยวบิน
เบื้องหลังและก่อนการผลิต
วันที่ 14 พฤษภาคม พ.ศ. 2564 คณะกรรมการระหว่างหน่วยงานได้อนุมัติองค์ประกอบของลูกเรือหลักและลูกเรือสำรองของสถานีอวกาศนานาชาติ ในช่วงปี พ.ศ. 2564-2566 นักบินอวกาศ อันตอน ชคัปเปียรอฟ (ผู้บัญชาการ) และลูกเรือของภาพยนตร์เรื่อง "วืยซอฟ" นักแสดงสาวยูลียา เปเรียซีลด์ และผู้กำกับคลีม ชีเปนโค จะไปที่สถานีอวกาศนานาชาติด้วยโซยุซ เอ็มเอส-19 ภาพยนตร์เรื่องนี้เป็นโครงการร่วมระหว่างรอสคอสมอส, ช่องหนึ่งรัสเซีย และสตูดิโอเยลโล, แบล็คแอนไวล์ ทางเลือกที่เลือกหลังจากผ่านคณะกรรมการการแพทย์ ได้แก่ นักแสดงละครหน้าใหม่อะลิออนา มอร์ดอวีนา ผู้กำกับอะเลคเซย์ ดูดิน และผู้บัญชาการ โอเลก อาร์เตียมเยฟ ตั้งแต่วันที่ 24 พฤษภาคม ลูกเรือได้รับการฝึกอบรมที่ศูนย์ฝึกอบรมนักบินอวกาศยูรี กาการิน ในวันที่ 23 กรกฎาคม ลูกเรือหลักได้เข้าร่วมในการจำลองสี่ชั่วโมงภายในแบบจำลองโซยุซขณะสวมชุดโซคอล และในวันที่ 28 กรกฎาคม กองหลังสำรองเสร็จสิ้นการฝึกแบบเดียวกัน ตามที่ผู้บัญชาการโอเลก อาร์เตียมเยฟกล่าว ประสิทธิภาพของผู้เข้าร่วมเที่ยวบินอวกาศสำรองสองคนนั้นค่อนข้างโดดเด่น ในวันที่ 30 กรกฎาคม ยานอวกาศได้เริ่มเตรียมการก่อนการเปิดตัว วันที่ 31 สิงหาคม คณะกรรมการการแพทย์ประกาศว่าทั้งลูกเรือหลักและลูกเรือสำรองมีสุขภาพแข็งแรงสำหรับการบินในอวกาศ
อุปกรณ์ถ่ายทำปล่อยที่ยาน Progress MS-17
การจัดสร้าง
มีการส่งใบสมัครประมาณ 3,000 คนสำหรับนักแสดงหลักซึ่งจำนวนนั้นลดลงเหลือ 20-30 คน หลังจากนั้นยูลียา เปเรียซีลด์ถูกรับเลือกให้เป็นนักแสดงหลัก
เพื่อเตรียมพร้อมสำหรับการถ่ายทำ คลีม ชีเปนโคฝึกฝนอย่างเข้มข้นโดยลดน้ำหนัก 15 กิโลกรัม ในเที่ยวบิน ตัวเขาเองจะทำหน้าที่ของโอเปอเรเตอร์ ช่างแต่งหน้า และนักออกแบบงานสร้าง อันตอน ชคัปเปียรอฟจะกลายเป็นผู้บัญชาการของยาน ในขณะที่ชีเปนโคและเปเรียซีลด์จะบินในสถานะผู้เข้าร่วมเที่ยวบิน ทีมสำรองคือนักบินอวกาศโอเลก อาร์เตียมเยฟ, ตากล้องอะเลคเซย์ ดูดิน และนักแสดงอะลิออนา มอร์ดอวีนา
มีการวางแผนว่าฟุตเทจที่ถ่ายทำในอวกาศจะใช้เวลาประมาณ 35 นาทีของช่วงเวลาสุดท้ายของภาพยนตร์
ตามที่คอนสตันติน แอนสต์กล่าว แรงจูงใจของผู้สร้างภาพยนตร์คือการยืนยันความเป็นผู้นำของรัสเซียในภาคอวกาศและเพื่อฟื้นฟูศักดิ์ศรีของอาชีพนักบินอวกาศในสายตาของคนรุ่นใหม่ (ยูลียา เปเรียซีลด์ไม่ได้ฝันถึงการบินในอวกาศตั้งแต่ยังเป็นเด็ก) ประสบการณ์ที่ไม่เหมือนใครของการฝึกด่วนสำหรับเที่ยวบินที่ไม่ใช่มืออาชีพอาจเป็นประโยชน์ต่อความต้องการที่แท้จริงในการส่งนักวิทยาศาสตร์หรือแพทย์ขึ้นสู่อวกาศ
ยานอวกาศมีกำหนดปล่อยในวันที่ 5 ตุลาคมจากไบโคนูร์คอสโมโดรม ซึ่งสมาชิกจะย้ายไปที่คอสโมโดรมหนึ่งสัปดาห์ก่อนการปล่อย ตั้งแต่วันที่ 12 กันยายน ทางช่องหนึ่งรัสเซียจะมีรายการเรียลลิตี้โชว์ชื่อ “วืยซอฟ” เปียวืยวคอสมอเซ" ซึ่งเกี่ยวกับข้อมูลเฉพาะของการเลือกและการฝึกอบรมผู้เข้าร่วมโครงการ
สงครามหมื่นขาล่าล้างจักรวาล
สงครามหมื่นขาล่าล้างจักรวาล (Starship Troopers) เป็นภาพยนตร์แอ็คชั่นนิยายวิทยาศาสตร์การทหารของอเมริกาปี ค.ศ. 1997 กำกับโดย พอล เวอร์โฮเว่น และเขียนโดย เอ็ดเวิร์ด โนไมเออร์ จากนวนิยายชื่อเดียวกันในปี ค.ศ. 1959 ของ โรเบิร์ต แอนสัน ไฮน์ไลน์ เรื่องนี้เป็นเรื่องราวเกี่ยวกับทหารหนุ่มชื่อจอห์นนี่ ริโค และการจู่โจมของเขาในกองทหารราบเคลื่อนที่ซึ่งเป็นหน่วยทหารแห่งอนาคต อาชีพทหารของริโคดำเนินไปจากการเกณฑ์ทหาร เป็นนายทหารชั้นสัญญาบัตร และในที่สุดก็เป็นเจ้าหน้าที่ ท่ามกลางฉากหลังของสงครามระหว่างดวงดาวระหว่างมนุษยชาติกับสายพันธุ์แมลงที่รู้จักกันในชื่อ Arachnids
ภาพยนตร์เรื่องเดียวที่ออกฉายในซีรีส์ภาพยนตร์ ภาพยนตร์ชุดสตาร์ชิปทรูเปอร์ส ได้รับการวิจารณ์เชิงลบเป็นส่วนใหญ่จากนักวิจารณ์เมื่อได้รับการฉาย อย่างไรก็ตาม ได้รับการตอบรับเชิงบวกมากขึ้นเมื่อมองย้อนกลับไป โดยมีนักวิจารณ์หลายคนเน้นย้ำถึงการเสียดสีทางการเมืองของภาพยนตร์เรื่องนี้ ทำรายได้ไป 54.5 ล้านเหรียญสหรัฐในสหรัฐ และรวม 121.2 ล้านเหรียญทั่วโลก เทียบกับงบประมาณ 105 ล้านเหรียญ ในปี ค.ศ. 1998 ภาพยนตร์เรื่องนี้ได้รับการเสนอชื่อเข้าชิงรางวัลออสการ์สาขาวิชวลเอฟเฟกต์ยอดเยี่ยมจากงานประกาศผลรางวัลออสการ์ครั้งที่ 70 ในปี ค.ศ. 2012 นิตยสารสแลนต์ จัดอันดับภาพยนตร์เรื่องนี้ให้อยู่ในอันดับที่ 20 ในรายชื่อ "100 ภาพยนตร์ยอดเยี่ยมแห่งทศวรรษ 1990"
ภาพยนตร์เรื่องนี้มีภาคต่อหลายภาค ได้แก่ ภาพยนตร์ฉบับคนแสดง 2 เรื่อง สตาร์ชิปทรูเปอร์ส 2: ฮีโร่ออฟเดอะเฟเดอเรชัน (2004) และ สตาร์ชิปทรูเปอร์ส 2: มาราเดอร์ (2008) และภาพยนตร์แอนิเมชั่นคอมพิวเตอร์ 2 เรื่อง ได้แก่ สตาร์ชิปทรูเปอร์ส: อินเวชัน (2012) และ สตาร์ชิปทรูเปอร์ส : ผู้ทรยศของดาวอังคาร (2017)
สะเต็มศึกษา
สเตมศึกษา (Science Technology Engineering and Mathematics Education: STEM Education) คือ แนวทางการจัดการศึกษาที่บูรณาการวิทยาศาสตร์ วิศวกรรม เทคโนโลยี และคณิตศาสตร์ โดยเน้นการนำความรู้ไปใช้แก้ปัญหาในชีวิตจริง รวมทั้งการพัฒนากระบวนการหรือผลผลิตใหม่ ที่เป็นประโยชน์ต่อการดำเนินชีวิต และการทำงาน
ธารวาฑ
ธารวฑมีสถาบันการศึกษามากมาย เช่น สถาบันไอทีอินเดียธารวาฑ หนึ่งใน 25 สถาบันของไอทีอินเดีย, ไอไอทีธารวาฑ หนึ่งใน 23 สถาบันไอไอทีในประเทศ และมหาวิทยาลัยกรณาฏก
สะเต็มศึกษา
ดังนั้น สเตมศึกษาจึงไม่ใช่เรื่องใหม่ แต่เป็นการต่อยอดหลักสูตรโดยบูรณาการการเรียนรู้วิทยาศาสตร์คณิตศาสตร์ เทคโนโลยีและกระบวนการทางวิศวกรรมศาสตร์ เพื่อนำไปใช้แก้ปัญหาในชีวิตจริง และการประกอบอาชีพในอนาคต
สนามฟุตบอลเทพหัสดิน
สนามเทพหัสดิน (Thephasadin Stadium) เป็นสนามกีฬากลางแจ้ง ตั้งอยู่ด้านข้างสนามกีฬาแห่งชาติ มีลู่วิ่งจัดการแข่งขันกรีฑา ใช้ฝึกซ้อมกรีฑาและกีฬาทั่วไป ความจุ 6,378 ที่นั่ง เป็นเก้าอี้ทั้งหมด ตั้งชื่อเพื่อเป็นเกียรติแก่เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
สะเต็มศึกษา
สเตมศึกษาจึงส่งเสริมการเรียนรู้ผ่านกิจกรรมหรือโครงงานที่มุ่งแก้ไขปัญหาที่พบเห็นในชีวิตจริง เพื่อสร้างเสริมประสบการณ์ ทักษะชีวิต ความคิดสร้างสรรค์ นำไปสู่การสร้างนวัตกรรม ผู้เรียนที่มีประสบการณ์ในการทำกิจกรรมหรือโครงงานสะเต็มจะมีความพร้อมที่จะไปปฏิบัติงานที่ต้องใช้องค์ความรู้ และทักษะด้านวิทยาศาสตร์คณิตศาสตร์ และเทคโนโลยีในภาคการผลิต และการบริการที่สำคัญต่ออนาคตของประเทศ เช่น การเกษตร อุตสาหกรรม การพลังงาน การจัดการสิ่งแวดล้อมการบริการสุขภาพ การคมนาคม และลอจิสติกส์ เป็นต้น
อนึ่ง การทำกิจกรรมหรือโครงงานสเตมไม่ได้จำกัดอยู่ในกลุ่มสาระการเรียนรู้คณิตศาสตร์ วิทยาศาสตร์ การงานอาชีพและเทคโนโลยี แต่สามารถนำความรู้ในวิชาอื่น เช่น ศิลปะ ภาษาไทย ภาษาอังกฤษ สุขศึกษา พลศึกษา เป็นต้น มาบูรณาการได้อีกด้วย
สนามฟุตบอลเทพหัสดิน
สนามเทพหัสดิน เคยเป็นสนามเหย้าชั่วคราวของสโมสรฟุตบอล บีอีซี เทโรศาสน เนื่องจากสนามหนองจอกอยู่ในระหว่างการปรับปรุง ในอดีตสนามเทพหัสดินใช้เป็นสนามฟุตบอล จัดกีฬาระดับประเทศและระดับเอเชียรองจากสนามศุภชลาศัย
นิกิตา โคลอฟฟ์
ผลงาน
1Koloff defeated Wahoo McDaniel to unify the title with the NWA United States Heavyweight Championship. The title was also won after Georgia Championship Wrestling was purchased by Jim Crockett Promotions.
2Koloff defeated Terry Taylor to unify the title with the NWA World Television Championship. The title was also won after Bill Watts' Universal Wrestling Federation promotion was purchased by Jim Crockett Promotions.
ปลาคู้ดำ
ปลาคู้ดำ หรือ ปลาเปคูดำ (Blackfin pacu, Black pacu) ปลาน้ำจืดชนิดหนึ่ง มีชื่อวิทยาศาสตร์ว่า  Colossoma macropomum อยู่ในวงศ์Characidae วงศ์ย่อยSerrasalminae มีรูปร่างทั่วไปคล้ายปลาปิรันยา ซึ่งเป็นปลาที่อยู่ในวงศ์เดียวกัน หากแต่ปลาคู้ดำจะมีส่วนเว้าของหน้าผากเว้าเข้ามากกว่า โคนหางจะคอดเล็ก ฟันภายในปากมีสภาพเป็นหน้าตัดคล้ายฟันมนุษย์ไม่แหลมคม   เมื่อเทียบกับส่วนของลำตัว ลำตัวและปลายหางจะมีสีเงินปนดำ และเมื่อปลาโตยิ่งขึ้นในส่วนของสีดำนี้ก็จะเห็นชัดขึ้นด้วย
มีขนาดโตเต็มที่ได้ถึง 1 เมตร หนักได้ถึง 40 กิโลกรัม มีถิ่นกำเนิดในทวีปอเมริกาใต้ในลุ่มแม่น้ำอเมซอนและแม่น้ำโอริโนโคซึ่งเป็นแม่น้ำสาขา มีพฤติกรรมชอบอาศัยอยู่รวมเป็นฝูง กินได้ทั้งพืชและสัตว์ ซึ่งแตกต่างไปจากปลาปิรันยาที่จะกินเพียงสัตว์อย่างเดียว และยังสามารถกินเมล็ดพืชที่ตกลงน้ำได้อีกด้วย โดยมักไปรอกินบริเวณผิวน้ำ
ปลาคู้ดำ จัดเป็นปลาที่มีขนาดใหญ่ที่สุดในวงศ์ย่อย Serrasalminae อันเป็นวงศ์ย่อยเดียวกับปลาปิรันยา แต่ไม่มีนิสัยดุร้ายเท่า มีชื่อเป็นภาษาพื้นเมืองเรียกว่า Tambaqui หรือ Cachama หรือ Gamitana และเป็นปลาเพียงชนิดเดียวด้วยที่อยู่ในสกุล Colossoma
เป็นปลาที่นิยมบริโภคกันในท้องถิ่น สามารถนำไปปรุงเป็นอาหารได้หลากหลาย เช่นเดียวกับปลาปิรันยาชนิดอื่น ๆ สำหรับในประเทศไทย ปลาคู้ดำได้เข้ามาสู่ประเทศไทยในฐานะเป็นปลาเศรษฐกิจที่กรมประมงส่งเสริมให้เกษตรกรเลี้ยง โดยมีชื่อเรียกกันในแวดวงเกษตรว่า "ปลาจะละเม็ดน้ำจืด"  เช่นเดียวกับ ปลาคู้แดง (Piaractus brachypomus) ด้วย
กีฬาแห่งชาติ ครั้งที่ 31
การแข่งขันกีฬาแห่งชาติ ครั้งที่ 31 หรือ "ระยองเกมส์" เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดระยอง ระหว่างวันที่ 24 – 31 กรกฎาคม พ.ศ. 2544 มีการแข่งขัน 26 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล วอลเลย์บอลชายหาด ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ เรือพาย โบว์ลิ่ง ฮอกกี้ชาย ซอฟท์บอลหญิง เทควันโด มีการสาธิต 2 ชนิดกีฬา คือ ยิงธนู และแฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 4,180 คน
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• มวยไทยสมัครเล่น
• จักรยาน
• ฟุตบอล
• ยูโด
• เซปักตะกร้อ
• ตะกร้อลอดห่วง
• ยิงปืน
• วอลเลย์บอลชายหาด
• ว่ายน้ำ
• ยิมนาสติก
• เปตอง
• รักบี้ฟุตบอล
• เทนนิส
• สนุกเกอร์
• เรือพาย
• ฮอกกี้ชาย
• ซอฟท์บอลหญิง
• เทควันโด
กีฬาสาธิต 2 ชนิดกีฬา
โต้คลื่นชิงแชมป์โลก
โต้คลื่นชิงแชมป์โลก ISA World Surfing Games เดิมชื่อ ISA World Surfing Championships จัดโดยสมาคมกีฬาโต้คลื่นนานาชาติ (ISA) ซึ่งเป็นองค์กรกำกับดูแลกีฬาโต้คลื่นในระดับโลก โดยได้รับการยอมรับจากคณะกรรมการโอลิมปิกสากล
การแข่งขัน
รายการนี้เป็นที่รู้จักในชื่อ ISF World Surfing Championships ระหว่างปี ค.ศ. 1964 และ 1972 หลังจากนั้น การแข่งขันโต้คลื่นชิงแชมป์โลกโปร--แอม (World Pro--Am Surfing Championship) ได้ถูกสร้างขึ้นซึ่งสนับสนุนวงจรการแข่งขันระดับโลก (ปัจจุบันคือ เวิร์ลเซิร์ฟลีก) รายการที่เกิดขึ้นในปี ค.ศ. 1978 ชื่อ ISA World Surfing Championships และเป็นที่รู้จักในชื่อ ISA World Surfing Games ตั้งแต่ ค.ศ. 1996
{|
สถานีโนโวสโลโบดสกายา
โนโวสโลโบดสกายา (Новослободская) เป็นสถานีรถไฟใต้ดินในเขตตเวียร์สกอย กรุงมอสโก เป็นสถานีของสายคอลเซวายา อยู่ระหว่างสถานีเบโลรุสสกายากับสถานีปรอสเปคต์มีรา
สถานีโนโวสโลโบดสกายาเปิดให้บริการในวันที่ 30 มกราคม ค.ศ. 1952 มีความโดดเด่นในด้านสถาปัตยกรรมที่สวยงาม
การเชื่อมต่อรถไฟฟ้าสายอื่น ๆ
การเชื่อมต่อรถไฟฟ้าสายอื่น ๆ สามารถเชื่อมต่อกับสายเซียร์ปูคอฟสโค-ตีมีเรียเซฟสกายา ได้ที่สถานีเมนเดเลเยฟสกายา
ดีเอโก เบนาลโย
ดีเอโก ออร์ลันโด เบนาลโย (Diego Orlando Benaglio) เกิดเมื่อวันที่ 8 กันยายน พ.ศ. 2526 เป็นนักฟุตบอลชาวสวิส ตำแหน่งผู้รักษาประตู
เขาใช้เวลาส่วนใหญ่กับการเล่นฟุตบอลให้กับสโมสรของประเทศเยอรมนี ได้แก่ ชตุทการ์ทและว็อลฟส์บวร์ค เขาลงเล่นไป 200 นัดและยังเคยได้แชมป์บุนเดิสลีกา และรองแชมป์ นอกจากนี้เขายังเคยเล่นในสโมสรเซเด นาซีอูนัล ของประเทศโปรตุเกสด้วย
เบนาลโยลงเล่นในฐานะนักฟุตบอลทีมชาติสวิตเซอร์แลนด์ 61 ครั้ง และยังได้เข้าร่วมในฟุตบอลโลก 3 ครั้งและยูโร 2008
สโมสร
1 รวมถึง เดเอ็ฟเบ-โพคาล 2 ยูฟ่าแชมเปียนส์ลีก และ ยูฟ่ายูโรปาลีก 3 รวมถึง เดเอ็ฟเอ็ล-ซูเพอร์คัพ และ เพลย์ออฟหนีตกชั้น
ปิซา
ปิซา (Pisa) เป็นเมืองเอกของจังหวัดปิซา อยู่ในแคว้นตอสคานา ฝั่งแม่น้ำอาร์โน ประเทศอิตาลี อยู่ทางตะวันตกของเมืองฟลอเรนซ์ (ฟีเรนเซ) ประมาณ 100 กิโลเมตร และทางตะวันตกเฉียงเหนือของเมืองเซียนาปรมาณ 130 กิโลเมตร
จตุรัสดูโอโมแห่งปิซาได้รับเลือกโดยองค์การยูเนสโกให้ขึ้นทะเบียนเป็นมรดกโลก เมื่อปี ค.ศ. 1987
เขตนิชิ (โอซากะ)
เขตนิชิ เป็นหนึ่งใน 24 เขตการปกครองของนครโอซากะ ประเทศญี่ปุ่น พื้นที่ในเขตนี้กว่า 80% เคยถูกทำลายจากการทิ้งระเบิดโดยสหรัฐอเมริกาในช่วงสงครามแปซิฟิก ในเขตนี้เป็นที่ตั้งของหอสมุดกลางนครโอซากะ และสถานกงสุลใหญ่สาธารณรัฐประชาชนจีน ตลอดจนสนามกีฬาเบสบอลโอซากะโดม
ราชการ
ราชการ สำหรับประเทศที่มีพระมหากษัตริย์เป็นพระประมุข หรือ รัฐการ สำหรับประเทศที่ไม่ได้มีพระมหากษัตริย์เป็นพระประมุข (Civil service, Civil servant, Public servant) เป็นระบบการทำงานอย่างหนึ่งของรัฐในภาพรวม หมายถึง การงานของพระมหากษัตริย์หรือรัฐบาล รวมไปถึงของทหารและตำรวจซึ่งอาจเรียกแยกเฉพาะว่า "ราชการฝ่ายทหาร" หรือ "รัฐการฝ่ายทหาร" แล้วแต่กรณี
โดยหลักแล้วข้าราชการนั้นมาจากการว่าจ้างตามคุณสมบัติที่เหมาะสมตามวิชาชีพของตำแหน่ง มีวาระการทำงานโดยไม่เกี่ยวข้องกับตำแหน่งจากการเลือกตั้งและการเมือง จึงพูดได้ว่าข้าราชการนั้นทำงานเพื่อตอบสนองการทำงานของรัฐบาลกลาง หรือรัฐบาลของรัฐนั้น ไม่ว่าใครหรือพรรคการเมืองไหนจะเข้ามาดำรงตำแหน่งก็ตาม
ขอบเขตของคำจำกัดความของคำว่าราชการในแต่ละประเทศนั้นมีความแตกต่างกัน อาทิ ในสหราชอาณาจักร ข้าราชการพลเรือน (civil servants) จะถูกเรียกเฉพาะผู้ที่ปฏิบัติงานให้กับเดอะคราวน์ (รัฐบาลแห่งชาติ) ส่วนผู้ที่ปฏิบัติงานกับหน่วยงานปกครองส่วนท้องถิ่นจะถูกเรียกว่า ข้าราชการส่วนท้องถิ่น (local government civil service officers) ซึ่งถือว่าเป็นพนักงานของรัฐเช่นกัน แต่ไม่ใช่ข้าราชการ เพราะฉะนั้น ในสหราชอาณาจักร ข้าราชการพลเรือน คือส่วนหนึ่งของข้าราชการ แต่ข้าราชการไม่จำเป็นต้องเป็นข้าราชการพลเรือน
การศึกษาเกี่ยวกับระบบราชการเป็นส่วนหนึ่งของการเรียนสาขาการบริการสาธารณะ (ในบางประเทศถูกจัดอยู่ในประเภทเดียวกัน) พนักงานในหน่วยงานของรัฐที่ไม่ใช่กระทรวง (non-departmental public bodies) หรือองค์การมหาชน (Quango) บางครั้งถูกนิยามให้เป็นข้าราชการเช่นกันจากเงื่อนไขต่าง ๆ ของตำแหน่ง โดยแนวคิดดังกล่าวเกิดขึ้นในประเทศจีน และได้รับการพัฒนาในระบบราชการสมัยใหม่ในประเทศอังกฤษช่วงศตวรรษที่ 18
ข้าราชการระหว่างประเทศ หรือ เจ้าหน้าที่ระหว่างประเทศ คือลูกจ้างพลเรือนที่ทำงานให้กับองค์กรระหว่างประเทศหรือระหว่างรัฐบาล ทำงานโดยไม่อยู่ภายใต้กฎหมายของชาติใด ๆ (เนื่องจากปฏิบัติงานโดยไร้เขตอำนาจศาล) แต่จะถูกกำกับอยู่ภายใต้ข้อบังคับภายในต่าง ๆ ของหน่วยงานนั้น ๆ ดังนั้นเมื่อเกิดข้อพิพาทต่าง ๆ ของข้าราชการระหว่างประเทศ จะถูกพิจารณาโดยศาลพิเศษที่ตั้งขึ้นโดยองค์กรระหว่างประเทศเหล่านั้น เช่น ศาลปกครองแห่งองค์การแรงงานระหว่างประเทศ สำหรับการละเมิดอื่น ๆ ระหว่างองค์กรอาจจะส่งไปยังคณะกรรมาธิการพนักงานพลเรือนระหว่างประเทศ (International Civil Service Commission: ICSC) ของสหประชาชาติ ซึ่งเป็นหน่วยงานผู้เชี่ยวชาญอิสระที่ตั้งขึ้นโดยสมัชชาใหญ่แห่งสหประชาชาติ ซึ่งมีหน้าที่ในการควบคุมประสานงานการบริการต่าง ๆ ร่วมกันภายในระบบของสหประชาชาติ ในขณะเดียวกันก็มีหน้าที่ในการส่งเสริมและรักษาระดับมาตรฐานของพนักงานพลเรือนระหว่างประเทศ
ในประเทศจีน
แต่เดิมนั้นการแต่งตั้งขุนนางของจีนมาจากระบบอุปถัมภ์ของขุนนาง ต่อมาในสมัยราชวงศ์ฮั่น จักรพรรดิฮั่นอู่ได้ก่อตั้งระบบเซี่ยวเหลียนสำหรับการให้คำแนะนำในการแต่งตั้งตำแหน่งขุนนางเพื่อการบริหาร และงานด้านการทหาร โดยการแต่งตั้งนั้นยึดระบบคุณธรรมเป็นหลักเกณฑ์ในการแต่งตั้งเพียงอย่างเดียว ซึ่งเปลี่ยนแปลงจากเดิมที่ใช้ระบบการสืบทอดเชื้อสายจากวงศ์ตระกูลและระบบอุปถัมภ์จากผู้มีคุณธรรม โดยเจ้าหน้าที่ท้องถิ่นจากคัดเลือกผู้สมัครเพื่อเข้ารับการทดสอบด้วยพื้นฐานจากปรัชญาลัทธิขงจื๊อ โดยหลังจากการล่มสลายของราชวงศ์ฮั่น ระบบราชการของจีนก็ได้เสื่อมถอยลงไปสู่ระบบแบบกึ่งคุณธรรม ที่ถูกเรียกว่าระบบเก้าระดับ
ระบบนี้กลับมาอีกครั้งในช่วงสั้น ๆ สมัยราชวงศ์สุย ซึ่งเริ่มมีการเริ่มระบบราชการด้วยการสอบคัดเลือกด้วยข้อเขียนและการรับรองคุณภาพ โดยจัดสอบขึ้นครั้งแรกโดยจักรพรรดิสุยเหวิน ต่อมาในสมัยจักรพรรดิสุยหยางได้มีการแบ่งประเภทของผู้เข้ารับการทอดสอบที่ผ่านการคัดเลือกรอบแรกในปี ค.ศ. 605 และได้มีการปรับใช้ในการคัดเลือกผู้ที่จะมารับราชการเพิ่มขึ้น ลดการพึ่งพาคำแนะนำของขุนนางชั้นสูงน้อยลงเรื่อย ๆ รวมไปถึงการเลื่อนตำแหน่งราชการต่าง ๆ ตามผลการสอบข้อเขียน ทำให้ระบบการสอบขุนนางกลับมาแพร่หลายอย่างกว้างขวางอีกครั้งในรัชสมัยของบูเช็กเทียน และถึงจุดสูงสุดในยุคของราชวงศ์ซ่ง
ระบบของจีนได้รับคำชมจากนักวิจารณ์ในยุโรปตั้งแต่ศตวรรษที่ 16 เป็นต้นมา อย่างไรก็ตาม ระบบการสอบขุนนางของจีนดังกล่าวกลับแทบไม่มีใครชื่นชมเมื่อทราบถึงรายละเอียดการสอบดังกล่าว ในการอภิปรายของฝ่ายค้านของรัฐสภาอังกฤษเมื่อวันที่ 13 มีนาคม พ.ศ. 2397 จอห์น บราว "ชี้ให้เห็น (ด้วยความดูถูกเหยียดหยามอย่างชัดเจน) ว่าแบบอย่างของการสอบคัดเลือกเพื่อแต่งตั้งข้าราชการด้วยวรรณกรรมนั้นมีต้นแบบมาจากรัฐบาลจีน"
ข้าราชการในยุคปัจจุบัน
ในศตวรรษที่ 18 เพื่อตอบสนองความเปลี่ยนแปลงทางเศรษฐกิจและการเติบโตของจักรวรรดิอังกฤษ ระบบราชการของสถาบันต่าง ๆ อาทิ สำนักงานโยธาธิการ (Office of Works) คณะกรรมการกองทัพเรือ (Navy Board) มีการขยายหน่วยงานอย่างรวดเร็ว ซึ่งแต่ละหน่วยงานก็มีระบบการคัดเลือกคนเข้าทำงานเป็นของตนเอง ซึ่งโดยทั่วไปมักจะเป็นรูปแบบของระบบอุปถัมป์ จนเข้าสู่ศตวรรษที่ 19 จึงเป็นที่ชัดเจนว่าระบบเหล่านี้นั้นล้มเหลว "ต้นกำเนิดของการรับราชการในอังกฤษนั้นทุกคนต่างรู้ดี ในช่วงศตวรรษที่ 18 ชาวอังกฤษจำนวนหนึ่งเขียนยกย่องระบบการสอบของจีน ซึ่งบางคนไปไกลถึงกระตุ้นให้อังกฤษยอมทำในสิ่งที่ใกล้เคียงกัน โดยขั้นแรกที่เกิดขึ้นอย่างเป็นรูปธรรม คือการกระทำของบริษัทอินเดียตะวันออกของบริเตน ในปี พ.ศ. 2349" โดยในปีนั้นบริษัทอินเดียตะวันออกได้ก่อตั้งวิทยาลัยขึ้นมาใกล้กับลอนดอน เพื่อฝึกอบรมและทดสอบผู้บริหารส่วนภูมิภาคที่จะไปปฏิบัติงานในบริษัทที่อินเดีย "ข้อเสนอในการจัดตั้งวิทยาลัยดังกล่าวมาจากสมาชิกของสำนักงานการค้าบริษัทอินเดียตะวันออกในแคนตัน ประเทศจีน" การสอบสำหรับงาน ราชการ ในอินเดีย คำที่บริษัทในในการประกาศ ซึ่งเริ่มใช้ในปี พ.ศ. 2372
ความพยายามในการปฏิรูประบบราชการของอังกฤษได้รับอิทธิพลมาจากระบบการสอบขุนนางและระบบคุณธรรมของจีน โทมัส เทย์เลอร์ มีโดวส์ (Thomas Taylor Meadows) กงสุลของสหราชอาณาจักรในกวางโจว ประเทศจีน ได้กล่าวในหนังสือ Desultory Notes on the Government and People of China ที่ตีพิมพ์เมื่อปี พ.ศ. 2390 ว่า "ระยะเวลาที่ยาวนานของจักรวรรดิจีนนั้นเกิดขึ้นได้ด้วยตนเอง และด้วยการปกครองที่ดี ที่ประกอบด้วยความก้าวหน้าของผู้ที่มีพรสวรรค์และความดีเท่านั้น" และอังกฤษต้องปฏิรูประบบราชการด้วยการสร้างสถาบันของระบบราชการให้มีคุณธรรม ซึ่งในขณะเดียวกัน จอห์น บราวน์ (John Browne) ในปี พ.ศ. 2397 ได้ตอบโต้ประโยคข้างต้นว่า "ขอแย้งว่าข้อเขียนที่สง่างามนั้นได้กลับกลายเป็นจุดจบของตัวมันเอง และผลกระทบที่น่าตลกนั้นส่งผลต่อข้าราชการจีน ที่มีส่วนไม่น้อยในความล้มเหลวของจีนในการพัฒนาความเป็นผู้นำเหนืออารยธรรมตะวันตก" ในปี พ.ศ. 2396 รัฐมนตรีกระทรวงการคลัง วิลเลียม แกลดสโตน (William Gladstone) ได้มอบหมายให้เซอร์สแตฟฟอร์ด นอร์ธโคต (Sir Stafford Northcote) และชาร์ลส์ เทรเวลยัน (Charles Trevelyan) ศึกษาและตรวจสอบการทำงานและการจัดการองค์กรของระบบราชการ และได้ผลสรุปออกมาเป็นรายงาน นอร์ธโคต - เทรเวลยันในปี พ.ศ. 2397 ซึ่งส่วนหนึ่งได้รับอิทธิพลมาจากการสอบขุนนางของจีน ได้เสนอแนะหลัก 4 ประการ ประกอบไปด้วย การรับสมัครต้องอยู่บนพื้นฐานของระบบคุณธรรมในการพิจารณาผลการแข่งขัน ผู้สมัครควรได้รับการศึกษาขั้นพื้นฐานเป็นหลัก เพื่อที่จะสามารถย้ายการทำงานระหว่างแผนกได้ และควรคัดเลือกตามลำดับขั้น รวมถึงการเลื่อนลำดับขั้นควรชี้วัดด้วยผลสัมฤทธิ์จากการทำงาน มากกว่า "ความชอบ การอุปถัมภ์ และการซื้อ" นอกจากนี้ยังแนะนำให้มีการแบ่งแยกชัดเจนระหว่างพนักงานที่รับผิดชอบงานเป็นประจำซึ่งเป็นระดับขับเคลื่อนองค์กร (mechanical) และผู้ที่มีส่วนร่วมในการกำหนดนโยบายและการทำงานในระดับบริหาร (administrative)
รายงานฉบับดังกล่าวมาได้ถูกเวลา เนื่องจากความสับสนวุ่นวายของระบบราชการในระหว่างสงครามไครเมียร์ ทำให้เกิดเสียงเรียกร้องให้มีการเปลี่ยนแปลง ข้อสรุปของรายงานนี้ถูกนำไปประกาศใช้งานทันที และด้วยความที่มันกำหนดให้ข้าราชการนั้นเป็นการกลางทางการเมืองอย่างถาวร และมีโครงสร้างการทำงานที่เป็นปึกแผ่น ทำให้มันถูกใช้ในระบบข้าราชการในสมเด็จพระราชินีอังกฤษ และทำให้เกิดคณะกรรมการข้าราชการในปี พ.ศ. 2398 เพื่อดูแลการสอบคัดเลือกข้าราชการ และทำลายระบบอุปถัมภ์ และปฏิบัติตามแนวปฏิบัติในรายงานของนอร์ธโคต - เทรเวลยัน
รูปแบบดังกล่าวถูกใช้ในข้าราชการจักรวรรดิ และนำไปใช้งานในบริติชอินเดียตั้งแต่ปี พ.ศ. 2401 หลังจากการยกเลิกการใช้กฎของบริษัทบริติชอินเดียตะวันออกภายหลังการก่อจลาจลเพื่อโค่นล้มการปกครองของอังกฤษในประเทศอินเดียเมื่อปี พ.ศ. 2400
รูปแบบของนอร์ธโคต - เทรเวลยันนั้นถูกใช้งานต่อเนื่องจากนั้นอีกเป็นเวลาร้อยกว่าปี เนื่องจากความสำเร็จในการกำจัดการทุจริต และการให้บริการสาธารณะ (แม้จะอยู่ระหว่างความตรึงเครียดในสงครามโลกครั้งที่ 2) และยังตอบสนองต่อการเปลี่ยนแปลงทางการเมืองในยุคต่าง ๆ อย่างมีประสิทธิภาพ นอกจากนี้ยังส่งผลต่อนานาชาติเป็นอย่างมาก และได้รับการดัดแปลงรูปแบบดังกล่าวโดยประเทศสมาชิกในเครือจักรภพ รวมถึงพระราชบัญญัติปฏิรูปข้าราชการพลเรือนของเพนเดิลตัน ซึ่งเป็นจุดเริ่มต้นของระบบราชการที่ทันสมัยในสหรัฐ และเมื่อก้าวเข้าสู่สตวรรษที่ 20 รัฐบาลของประเทศตะวันตกต่างดำเนินการปฏิรูประบบราชการภายในประเทศของตนเองด้วยรูปแบบที่คล้ายคลึงกับรูปแบบนี้
ไทย
ข้าราชการไทย เป็นบุคลากรในระบบราชการของประเทศไทย ประกอบด้วยข้าราชการหลายประเภทตามที่มาและบทบัญญัติของกฎหมาย อาทิ ข้าราชการการเมือง ข้าราชการตุลาการ ข้าราชการอัยการ ข้าราชการพลเรือน ข้าราชการรัฐสภา ข้าราชการทหาร ข้าราชการตำรวจ ข้าราชการกรุงเทพมหานคร ข้าราชการส่วนท้องถิ่น เป็นต้น
พนักงานอื่นของรัฐ
นอกจากนี้ยังมีพนักงานราชการ พนักงานมหาวิทยาลัย ซึ่งมีลักษณะการทำงานที่คล้ายคลึงกันกับข้าราชการ
ความอิสระของข้าราชการ
ในระบบรัฐบาลเผด็จการ (เช่น ราชาธิปไตย) สามารถที่จะแต่งตั้งตำแหน่งผู้บริหารได้จากพื้นฐานของการความประสงค์ส่วนตัว การอุปถัมภ์ และการเล่นพรรคเล่นพวก โดยผ่านความใกล้ชิดกับบุคคลสำคัญทางการเมืองและผ่ายบริหาร เช่น จักรพรรดิ์แห่งโรมันในยุคแรก ได้กำหนดให้ทาสและประชาชนทั่วไปให้ปฏิบัติงานต่าง ๆ ในการปกครองจักรวรดิ และกีดกันผู้ที่ได้รับการเลือกตั้งตามประเพณีของอาณาจักรโรมัน เพื่อลดความเสี่ยงในการทุจริต และการปฏิบัติงานโดยมิชอบเพื่อปกป้องเจ้านายของตนที่มาจากฝั่งการเมือง
ราชวงศ์ซ่งของจีน กำหนดมาตรฐานพื้นฐานในการเข้าสอบแข่งขันคัดเลือกขุนนาง ในศตวรรษที่ 19 ในฝรั่งเศสและอังกฤษก็ปฏิบัติตามหลักการนั้น การก่อการต่อต้านระบบสปอยด์ (ระบบอุปถัมภ์) ในสหรัฐอเมริกาส่งผลให้เกิดความเป็นอิสระของข้ารัฐการมีมากขึ้น และเป็นหลักการสำคัญมาจนถึงปัจจุบัน
คณะกรรมการข้าราชการ (หรือหน่วยงานในโครงสร้างแบบอื่นที่เทียบเท่า) มีหน้าที่ในการดูแลสิทธิของข้าราชการ รวมไปถึงการบริหารจัดการระบบราชการ เพื่อป้องกันการครอบงำหรือการแทรกแซงทางการเมือง ซึ่งคล้ายคลึงกับออร์กบูโรที่ใช้ในการกำกับดูแลตำแหน่งต่าง ๆ ในพรรคคอมมิวนิสต์ของโจเซฟ สตาลิน
หลวงพ่อเพชร
หลวงพ่อเพชร สามารถหมายถึง
ซินแก๊ส
ซินแก๊ส Syngas, or synthesis gas, เป็นแก๊สเชื้อเพลิงผสม ส่วนผสมหลักประกอบด้วย ไฮโดรเจน, คาร์บอนมอนอกไซด์และคาร์บอนไดออกไซด์ ได้ชื่อนี้เพราะถูกใช้เป็นตัวกลางในการผลิต synthetic natural gas (SNG) และ แอมโมเนีย หรือ เมทานอล นอกจากนี้ ซินแก๊ส ยังใช้ผลิตปิโตรเลียมสังเคราะห์เพื่อใช้เป็นเชื้อเพลิงและตัวหล่อลื่นในการผลิตแก๊สโวลีนอีกด้วย ซินแก๊สเผาไหม้ได้ดี และถูกนำไปใช้กับเครื่องยนต์สันดาปภายในบ่อยๆ แต่มีความหนาแน่นของพลังงานน้อยกว่าครึ่งหนึ่งของแก๊สธรรมชาติเท่านั้น
วิธีการผลิตซินแก๊ส คือการใช้ขบวนการแปรสภาพเป็นแก๊ส (gasification) ของถ่านหิน หรือ มวลชีวภาพ หรือขบวนการเปลี่ยนสถานะจากพลังงานเหลือใช้โดยใช้เทคนิคของ gasification หรือใช้ขบวนการ เปลี่ยนรูปไอน้ำของแก๊สธรรมชาติหรือสารไฮโดรคาร์บอนเหลวให้เป็นแก๊สไฮโดรเจน
ขบวนการผลิตทางเคมี
ขบวนการผลิตหลักของซินแก๊สคือการใช้การเปลี่ยนรูปไอน้ำ (steam reforming) ได้แก่การดูดกลืนความร้อนจากมีเทนด้วยพลังงาน 206 kJ/mol
เริ่มปฏิกิริยาที่สองและที่สาม เป็นขบวนการคายความร้อน โดยป้อนคาร์บอนไดออกไชด์ จนถ่านโค้กร้อน แล้วจึงเริ่มขบวนการดูดกลืนความร้อนอีกครั้ง คราวนี้จะได้คาร์บอนมอนอกไซด์ ได้แก๊สผู้ผลิต (Producer gas:ชื่อเดิม) จากนั้นก็จะเริ่มขบวนการดูดและคายความร้อนซ้ำอีกจนกระทั่งถ่านโค้กหมดสภาพ แก๊สผู้ผลิตจึงมีค่าพลังงานน้อยกว่าแก๊สน้ำ ดังนั้น จึงใช้ออกซิเจนแทนอากาศเพื่อลดปัญหาค่าพลังงานแก๊สผู้ผลิตลดลงในขบวนการท้าย ๆ
ในขบวนการผลิตแอมโมเนียในสเกลที่ใหญ่ขึ้น มีความต้องการไฮโดรเจนสังเคราะห์จากแก๊สธรรมชาติดังนี้
CH4 + H2O → CO + 3 H2
แต่ถ้าต้องการไฮโดรเจนสูงขึ้น ต้องใช้ไอน้ำมากขึ้น แก๊สน้ำจะเกิดปฏิกิริยาดังนี้
CO + H2O → CO2 + H2
ปลาคางคก
ปลาคางคก หรือ ปลาย่าดุก (อังกฤษ: Freshwater toadfish, Grunting toadfish, Freshwater stonefish; ) ปลาทะเลชนิดหนึ่ง จำพวกปลาคางคก (Batrachoididae) ชนิดหนึ่ง
มีรูปร่างคล้ายกับปลาย่าดุก (Batrachomoeus trispinosus) ที่มีลักษณะใกล้เคียงและพบในแหล่งที่อยู่เดียวกัน ด้วยมีสีเลอะทั้งลำตัว หัวมีขนาดใหญ่ มุมปากกว้าง ตากลมโต แต่ว่าปลาคางคกมีลายแถบที่ครีบอกมีมากกว่า โดยมีถึง 7-8 ขีด (ขณะที่ปลาย่าดุก มี 3-4 ขีด) ขณะที่หนวดที่บริเวณแก้มและหัวของปลาย่าดุก แตกแขนงมากกว่าปลาคางคก
มีความยาวเต็มที่ประมาณ 20 เซนติเมตร พบกระจายพันธุ์ตามพื้นโคลนหรือเลนตามปากแม่น้ำขนาดใหญ่ในเขตร้อนและอบอุ่นของทวีปเอเชีย ตั้งแต่ อินเดีย, บังกลาเทศ, พม่า, ไทย, เวียดนาม จนถึงฟิลิปปินส์ พบได้น้อยมากในแหล่งที่เป็นน้ำจืดสนิท
หากินในเวลากลางคืนด้วยการซุมรอเหยื่ออย่างนิ่ง ๆ ด้วยการเขมือบกินไปทั้งตัว เหมือนเช่นปลาคางคกชนิดอื่น ๆ
นิยมเลี้ยงเป็นปลาสวยงาม โดยมีการปรับสภาพให้เข้ากับน้ำจืดได้เหมือนกับปลาย่าดุก โดยมีชื่อเรียกเฉพาะในแวดวงปลาสวยงามว่า "ปลาสิงโต" หรือ "ปลาแซมเบ้"
สนามทีโอที แจ้งวัฒนะ
ในอดีตสนามแห่งนี้เคยเป็นสนามเหย้าของสโมสรทีโอที เอสซี และสโมสรฟุตบอลมหาวิทยาลัยเกษตรศาสตร์ระหว่างปี พ.ศ. 2560 - 2562
ลัทธิมาลินดี
คณะสงฆ์ข่าวดีนานาชาติ (Good News International Ministries; GNIM) หรือรู้จักทั่วไปในชื่อ ลัทธิมาลินดี (Malindi cult) หรือชื่อเดิม '''คณะสงฆ์ผู้รับใช้ พี.เอ็น. แม็กเคนซีย์''' (Servant P. N. Mackenzie Ministries) เป็นขบวนการศาสนาใหม่ที่มีศูนย์กลางที่ชากาโฮลา มณฑลกีลีฟี ประเทศเคนยา ก่อตั้งขึ้นโดยพอล นเตงเง แม็กเคนซีย์ (Paul Nthenge Mackenzie) กับภรรยาคนแรก ในปี 2003
ฤดูแล้ง
ฤดูแล้ง เป็นฤดูในเขตร้อน เป็นช่วงที่มีอากาศแห้งและมีฝนตกน้อย โดยฤดูแล้งนั้น เป็นนิยามที่มักใช้ในเขตร้อน โดยมักกินเวลาตั้งแต่เดือนตุลาคมจนถึงประมาณเดือนมีนาคม ในช่วงต้นของฤดูแล้ง ปริมาณหยาดน้ำฟ้าโดยรวมจะลดลงเป็นอย่างมากและแทบจะไม่มีหยาดน้ำฟ้าเลยในช่วงกลางฤดูแล้งจนกว่าจะถึงช่วงต้นฤดูฝนอีกครั้ง ในระหว่างที่อยู่ในช่วงฤดูแล้ง สภาพอากาศที่เห็นได้ชัดคือ จะลักษณะฟ้าโปร่ง แดดแรง ความชื้นต่ำ มีปริมาณหยาดน้ำฟ้าเฉลี่ยน้อยกว่า 60 มิลลิเมตร ส่วนอุณหภูมินั้น ขึ้นอยู่กับละติจูดและทิศทางของลมประจำฤดูที่พัดเข้ามาในเขตนั้นๆ จากลักษณะเด่นของฤดูแล้งดังที่กล่าวมานั้น ทำให้ช่วงฤดูแล้งมักมีปัญหาด้านน้ำสำหรับอุปโภคบริโภค และกระทบกับการเกษตร เนื่องจากการระเหยของน้ำอย่างต่อเนื่องโดยไม่มีหยาดน้ำฟ้าใหม่เข้ามาทดแทน หรือมีมาทดแทนน้อย
ลัทธิมาลินดี
กลุ่มนี้กลายมาเป็นที่สนใจในระดับนานาชาติในเดือนเมษายน 2023 หลังมีการเปิดเผยอ้างโทษว่าแม็กเคนซีย์ได้สั่งให้สมาชิกของลัทธิทำการฆ่าตัวตายหมู่โดยการอดอาหารเพื่อจะได้ "พบพระเยซู" เป็นผลให้มีผู้เสียชีวิต 110 ราย กลุ่มศาสนาใหม่นี้มักถูกบรรยายว่าเป็นลัทธิบูชา (cult) มีแนวคิดต่อต้านตะวันตกอย่างสุดโต่ง โดยสิ่งอำนวยความสะดวกในชีวิตทั้งบริการการแพทย์, การศึกษา และกีฬา ถูกมองว่าเป็น "ปิศาจของชีวิตแบบตะวันตก" และตัวแม็กเคนซีย์เองยังกล่าวประณามสหรัฐอเมริกา, สหประชาชาติ ไปจนถึงคริสต์จักรคาทอลิก ว่าเป็น "เครื่องมือของเซตาน" คำสอนส่วนใหญ่ของกลุ่มมุ่งเน้นไปที่วันสิ้นโลก และเป็นสาวกของ "วาทะวันสิ้นโลก" (End-Time Message) ของวิลเลียม แบรนแฮม นักสืบที่สอบสวนกรณีนี้ระบุว่ากลุ่มถูกชักจูงให้มีแนวคิดสุดขั้วและนำไปสู่ความตาย เป็นเพราะคำสอนของแบรนแฮม
ฤดูแล้ง
จากผลของลักษณะภูมิอากาศดังกล่าว ทำให้พืชที่มีอยู่ในเขตนี้ มักมีการปรับตัวโดยการทิ้งใบในช่วงฤดูแล้ง และมักมีเปลือกหุ้มลำต้นที่หนา เพื่อลดการคายน้ำ หรือมักเป็นพืชตระกูลหญ้าที่มักตายไปในช่วงฤดูแล้ง แต่มีการผลิตเมล็ดก่อนก่อนถึงฤดูแล้ง ทำให้เมื่อเริ่มมีหยาดน้ำฟ้าเพิ่มมากขึ้น จึงสามารถงอกลูกหลานชุดใหม่ออกมาได้
ลัทธิมาลินดี
แม็กเคนซีย์ก่อตั้ง GNIM ขึ้นในปี 2003 และมีผู้ติดตามจำนวนพอสมควร เนื่องมาจากเขาอ้างกับคนเหล่านี้ว่าตนสามารถสื่อสารกับพระเป็นเจ้าได้โดยตรง นับตั้งแต่ปลายทศวรรษ 2010s เรื่อยมา กลุ่มของแม็กเคนซีย์เริ่มได้รับคลื่นความสงสัยระลอกใหม่เกี่ยวกับวิถีปฏิบัติภายใน ในปี 2017 แม็กเคนซีย์และภรรยาถูกหมายจับจำนวนมากเกี่ยวกับกลุ่มของเขา เขาต้องโทษปลุกปั่นให้นักเรียนละทิ้งการศึกษาหลังเขาประกาศว่าการศึกษาเป็น "สิ่งที่ขัดกับพระเจ้า" ("ungodly") รวมถึงการปฏิเสธบริการทางการแพทย์ให้กับเด็ก ๆ ซึ่งเป็นผลให้มีเด็กเสียชีวิต ในปี 2017 เจ้าหน้าที่ของรัฐบาลสามารถกู้ตัวเด็กรวม 93 คนออกมาจากลัทธิได้ หลังการจับกุมอีกครั้งในปี 2019 เขาได้หนีออกจากมาลินดี และมุ่งหน้าไปป่าชากาโฮลา ที่ซึ่งเกิดการอดอาหารหมู่ในปี 2023
แม็กเคนซีย์ไม่ได้เข้าร่วมการอดอาหารหมู่ครั้งนี้ และถูกทางการจับกุม
การแผ่รังสีฮอว์กิง
การแผ่รังสีฮอว์กิง (Hawking radiation) เป็นการแผ่รังสีของวัตถุดำที่คาดว่าปล่อยออกมาจากหลุมดำอันเนื่องจากปรากฏการณ์ทางควอนตัม ณ บริเวณใกล้กับขอบฟ้าเหตุการณ์ของหลุมดำ โดยชื่อรังสีนี้ตั้งขึ้นเพื่อเป็นเกียรติให้แก่สตีเฟน ฮอว์กิง นักฟิสิกส์ผู้ให้การพิสูจน์เชิงทฤษฎีในปี พ.ศ. 2517 (ค.ศ. 1974) ถึงการมีอยู่ของรังสีนี้ ซึ่งเป็นเวลาหลังจาก จาคอบ เบเคนสไตน์ ได้คาดการณ์ไว้ว่าหลุมดำควรจะมีอุณหภูมิและเอนโทรปีจำกัดและมากกว่าศูนย์
พัททริค อ็อคส์
พัททริค อ็อคส์ (Patrick Ochs) เกิดเมื่อวันที่ 14 พฤษภาคม พ.ศ. 2527 เป็นนักฟุตบอลชาวเยอรมัน ซึ่งปัจจุบันเล่นให้กับเฟาเอ็ฟเอ็ล ว็อลฟส์บวร์ค ในตำแหน่งกองหลังตำแหน่งขวาหรือปีกขวา
เขาเริ่มเล่นฟุตบอลอาชีพในทีมสำรองของสโมสรฟุตบอลบาเยิร์นมิวนิก ในปี พ.ศ. 2547 เขาก็ย้ายมาเล่นให้กับไอน์ทรัคท์ฟรังค์ฟวร์ท ซึ่งเขาลงเล่นทั้งหมด 202 นัดและทำประตูไป 5 ประตู นอกจากนี้เขายังเคยเล่นในทีมชาติเยอรมันชุดอายุไม่เกิน 21 ปี
1984
คานต์สต็อปเดอะฟิลิง!
คานต์สต็อปเดอะฟิลิง! (Can't Stop the Feeling!) เป็นเพลงของนักร้อง นักแต่งเพลงชาวอเมริกัน จัสติน ทิมเบอร์เลก ในปี ค.ศ. 2016 จากอัลบั้มเพลงประกอบภาพยนตร์ โทรลส์ ของดรีมเวิกส์แอนิเมชัน เพลงเขียนและผลิตโดนทิมเบอร์เลก แมกซ์ มาร์ติน และเชลล์แบ็ก เพลงวางจำหน่ายเป็นซิงเกิลในวันที่ 6 พฤษภาคม ค.ศ. 2016 และเข้าคลื่นวิทยุในวันที่ 10 พฤษภาคม ค.ศ. 2016 ทิมเบอร์เลกร้องเพลง "คานต์สต็อปเดอะฟิลิง!" ทางโทรทัศน์ครั้งแรกในช่วงพักรายการการประกวดเพลงยูโรวิชัน 2016 รอบสุดท้าย มิวสิกวิดีโอกำกับโดยมาร์ก โรมาเนก ออกฉายในวันที่ 16 พฤษภาคม ค.ศ. 2016 แสดงทิมเบอร์เลกเดินทางไปยังสถานที่ต่าง ๆ ขณะที่เขาเต้นรำอยู่ตลอดเวลา
ซิงเกิลเปิดตัวอันดับหนึ่งบนชาร์ตบิลบอร์ดฮอต 100 ในชาร์ตประจำวันที่ 28 พฤษภาคม ค.ศ. 2016 เป็นซิงเกิลอันดับหนึ่งซิงเกิลที่ห้าของทิมเบอร์เลก และเป็นเพลงที่เริ่มติดชาร์ตในอันดับที่หนึ่งเป็นเพลงที่ 26 ของชาร์ต ยิ่งไปกว่านั้น เพลงนี้ยังเป็นซิงเกิลแรกที่ขึ้นอันดับหนึ่งบนชาร์ตดิจิทัลซองส์นาน 7 สัปดาห์เป็นเพลงแรกนับตั้งแต่เพลง "ไอก็อตตาฟีลิง" ของเดอะแบล็กอายด์พีส์ เมื่อปี ค.ศ. 2009 และเป็นซิงเกิลอันดับหนึ่งซิงเกิลที่ห้าที่ติดชาร์ตเรดิโอซองส์ และซิงเกิลที่แปดในชาร์ตเมนสตรีมท็อป 40 เพลงประสบความสำเร็จในต่างประเทศ ขึ้นอันดับหนึ่งในประเทศอาร์เจนตินา เบลเยียม แคนาดา สาธารณรัฐเชก ฝรั่งเศส เยอรมนี อิสราเอล รัสเซีย สกอตแลนด์ สโลวาเกีย สโลวีเนีย แอฟริกาใต้ สวีเดน และสวิตเซอร์แลนด์ และติดห้าอันดับแรกในยุโรปส่วนใหญ่